काठमाडौंको विजयी सुरुआतमा विदेशी खेलाडी हाबी
काठमाडौं रेजर्सले नेपाल सुपर लिगमा शनिबार विजयी सुरुआत लिएको छ र यसमा विदेशी खेलाडी हाबी रह्यो । काठमाडौंले ललितपुर सिटी एफसीमाथि दशरथ रंगशालामा प्राप्त गरेको १–० जितमा मेसौके ई ओलउमउले निर्णायक गोल गरे । छोटो समयको तयारीका कारण दुवै टिमको प्रदर्शन अपेक्षा अनुसारको रहेन ।
काठमाडौँ — काठमाडौं रेजर्सले नेपाल सुपर लिगमा शनिबार विजयी सुरुआत लिएको छ र यसमा विदेशी खेलाडी हाबी रह्यो । काठमाडौंले ललितपुर सिटी एफसीमाथि दशरथ रंगशालामा प्राप्त गरेको १–० जितमा मेसौके ई ओलउमउले निर्णायक गोल गरे । छोटो समयको तयारीका कारण दुवै टिमको प्रदर्शन अपेक्षा अनुसारको रहेन ।खेलमा दुवै टिमका जति पनि खेलाडी केही हदसम्म छाए, ती सबै विदेशी नै रहे । दुवै टिममा खेलाडीबीच ठीक समन्वय देखिएन । खेलको एक मात्र गोल ६६ औं मिनेटमा भएको थियो र यो ओलउमउले गरे । अर्का विदेशी खेलाडी स्टेफन समिरको सुरुआत प्रहार ललितपुरका गोलरक्षक अर्पण कार्कीले छोएर रिबाउन्ड भएपछि ओलउमउले बललाई पोस्टको दिशा दिए ।काठमाडौं यसभन्दा बढी गोल अन्तरले जित्नु पर्ने थियो, तर गोलरक्षक अर्पणले केही उत्कृष्ट बचाउ गरे । यसमध्ये ६२ औं मिनेटमा मेसौकेकै प्रहारलाई अर्पणले गोल हुन दिएनन् । पहिलो हाफमा ३३ औं मिनेटमा समिरको कडा प्रहार पोस्टमा लागेर फर्केको थियो । यो नै पहिलो हाफको सबैभन्दा उल्लेखनीय क्षण रह्यो ।ललितपुरले बुनेको एक मात्र सटिक आक्रमण ७१ औं मिनेटमा नुरुलान जाहिदको थियो । तर उनले काठमाडौंका गोलरक्षक विकेश कुथुविरुद्ध ‘वान भर्सेस वान’ मा बललाई पोस्टका दिशा सकेनन् । यसमा विकेशको बचाउ निर्णायक सावित भयो । काठमाडौंले भने यो जितसँगै अंक तालिकाका सुरुआती अग्रता पनि लिएको छ ।आइतबारको खेल विराटनगर सिटी एफसीविरुद्ध धनगढी एफसीपोखरा थन्डर्सविरुद्ध बुटवल लुम्बिनी एफसी